Document ID: 32000D0626

Komisjoni otsus,
13. oktoober 2000,
klosolinaadi nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta
(teatavaks tehtud numbri K(2000) 3007 all)
(EMPs kohaldatav tekst)
(2000/626/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 97/73/EÜ, [2]
võttes arvesse komisjoni 11. detsembri 1992. aasta määrust (EMÜ) nr 3600/92, milles sätestatakse taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [3] viimati muudetud määrusega (EÜ) nr 1199/97, [4] eriti selle artikli 7 lõike 3a punkti b,
ning arvestades järgmist:
(1) Komisjoni määruses (EÜ) nr 933/94, [5] viimati muudetud määrusega (EÜ) nr 2230/95, [6] on sätestatud taimekaitsevahendite toimeained, mille on määruse (EMÜ) nr 3600/92 rakendamiseks määranud referentliikmesriigid, ning on määratletud teatajad iga toimeaine puhul.
(2) Klosolinaat on üks direktiivi 91/414/EMÜ artikli 8 lõikega 2 ettenähtud tööprogrammi esimese etapiga hõlmatud 90 toimeainest.
(3) Vastavalt määruse (EMÜ) nr 3600/92 artikli 7 lõike 1 punktile c esitas Kreeka määratud referentliikmesriigina 3. novembril 1997 komisjonile aruande kõnealuse määruse artikli 6 lõike 1 kohaselt ainukese teataja poolt esitatud teabe hindamise kohta.
(4) Liikmesriigid ja komisjon on esitatud aruande alalises taimetervise komitees läbi vaadanud. Kõnealune läbivaatamine lõpetati 30. novembril 1999 ning vormistati vastavalt määruse (EMÜ) nr 3600/92 artikli 7 lõikele 6 komisjoni aruandena klosolinaadi kohta.
(5) Hinnangute tulemusel on selgunud, et esitatud teave ei ole piisav tõendamaks, et asjaomast toimeainet sisaldavad taimekaitsevahendid vastavad direktiivi 91/414/EMÜ artikli 5 lõike 1 punktides a ja b ning artikli 5 lõike 2 punktis b sätestatud nõuetele.
(6) Ainus teataja on teatanud komisjonile ja referentliikmesriigile, et ta ei soovi enam osaleda kõnealuse toimeaine tööprogrammis. Seega ei esitata direktiivi 91/414/EMÜ nõuete täielikuks täitmiseks nõutavat edasist teavet.
(7) Seepärast ei ole võimalik kõnealust toimeainet direktiivi 91/414/EMÜ I lisasse kanda.
(8) Vastavalt direktiivi 91/414/EMÜ artikli 4 lõikele 6 tuleb anda ajapikendust olemasolevate varude realiseerimiseks, ladustamiseks, turuleviimiseks ja kasutamiseks.
(9) Käesolev otsus ei piira hilisemate komisjoni meetmete võtmist kõnealuse toimeaine suhtes nõukogu direktiivi 79/117/EMÜ [7] raames.
(10) Käesoleva otsusega ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Klosolinaati ei kanta toimeainena direktiivi 91/414/EMÜ I lisasse.
Artikkel 2
Liikmesriigid tagavad, et:
1. klosolinaati sisaldavate taimekaitsevahendite load tunnistatakse kehtetuks kuue kuu jooksul alates käesoleva otsuse vastuvõtmise kuupäevast;
2. alates käesoleva otsuse vastuvõtmise kuupäevast ei anta klosolinaati sisaldavate taimekaitsevahendite jaoks lubasid ja neid ei pikendata direktiivi 91/414/EMÜ artikli 8 lõikega 2 ettenähtud erandi alusel.
Artikkel 3
Liikmesriigid annavad olemasolevate varude realiseerimiseks, ladustamiseks, turuleviimiseks ja kasutamiseks direktiivi 91/414/EMÜ artikli 4 lõike 6 kohaselt ajapikendust, mis on võimalikult lühiajaline ja ei kesta kauem kui 18 kuud alates käesoleva otsuse vastuvõtmise kuupäevast.
Artikkel 4
Käesolev otsus on adresseeritud liikmesriikidele.
Brüssel, 13. oktoober 2000

Labels: 20
3
6